Vita:Ecser

message: Szevasztok! Én úgy hallottam, mert ecseri lakos vagyok, hogy II.Rákóczi Ferenc pihent le egy fa alatt, és ő modta, hogy: E cserfa alatt szeretnék éjszakázni. Ebből lett az Ecser. Lehet, hogy monda, de jól hangzik! Üdv! 
replies: text: Hát jó régen járhatott arra Rákóczi, ha már 1315-ben így említik a falut… Igaz, Rozsnyón meg van olyan ház, amiben az emléktábla szerint megszállt Rákóczi, és az is ott van az emléktáblán, hogy a 19. században épült… Alensha 2011. február 12., 21:10 (CET)
Az ecseri piac nem az ecseri úton van, hanem a Nagykőrösin :)

message: Bárhogy is nézzük, a legtöbb nyelvre lefordított magyar településlapok közül Ecser a második, és ha azt nézzük, hogy Budapest az első, és utána a harmadk helyen - eddig számításaim szerint - Pécs szerepel 38 nyelvvel, akkor Ecser (jelenlegi) 43 nyelvű fordítása ezüstérmes, és ez a maásodik hely sokat ér (ha az első a főváros). De közben a nyelvek száma napról-napra nő, most készül a perzsa fordítás is.  - – Párvusz vita 2008. május 19., 18:42 (CEST)
replies: text: :2008. november 5: Ecser ma 76 nyelven van az interwikin... – Párvusz / Eino vita 2008. november 5., 15:05 (CET)
2008. november 10. - 78, ha jól számoltam - mivel moksa, alsószász és fríz nyelven is kész lett az elmúlt napokban.
Nyelvcsaládonként:
* szláv - 15
* germán - 13 (hiányzik még a német, pótolni kell)
* latin - 10 (hiányzik az olasz)
* finnugor - 7 (a magyart is beleértve)
* altáji - 6
* kelta - 3
* balti - 2
Egyéb, földrész szerint:
* Ázsia - 11 (nincs még japán és koreai)
* Európa egyéb - 7
* Afrika - 2
* Amerika - 2
* Óceánia - 2
thread_title: Ecser a 2. Magyarországon!

message: A település nevének eredetéről egy források nélküli, nyilvánvalóan képtelen legenda szerepel a cikkben. Ezt le lehetne írni, mint helyi mondát vagy micsodát, de tényállításként abszurd. És ahogy látom, ezt a képtelenséget sikerült exportálni több tucat idegen nyelvre.
Meg ne haragudjatok rám, de ezen nincs mit büszkélkednünk :(
Egyébként a Földrajzi nevek etimológiai szótára szerint - nem meglepő módon - valószínűleg személynévi eredetű helynévvel van dolgunk. Más feltevésként, esetleg lehetséges verzióként az ecs~öcs szót veti még fel mint gyökeret. A cser ott nem szerepel.
– Peyerk vita 2008. május 22., 12:10 (CEST)
replies: text: Diverzifikáljuk a kamutúlélési portfóliót. A rádióba monták, hogy valami verseny van. – Nullextra   NULLEXTRAKADÉMIA 2008. május 23., 17:47 (CEST)

text: Egyébként nem olyan vészes, egyelőre az angol, a francia, a holland, a dán wikin láttam, meg egy csomó szláv nyelvűben (legtöbb helyen persze tölgynek fordítva.) Tok Pisin nyelven pl nincs vész, ott megússzuk ennyivel: "Ecser em i viles bilong Hangari, klostu long Budapest."

text: Nem kell maximalistának lenni. – Nullextra   NULLEXTRAKADÉMIA 2008. május 23., 18:02 (CEST)
thread_title:  Nevének eredete 

message: A legendákat beforrásoltam... - Norbert
thread_title: Legendák

message: Nyelvészként szerettem volna látni a falumat, mindenféle írásmóddal, ezt el is lehet fogadni meg nem is. Van olyan nyelv, ahol Pestről sem írnak többet 3 szónál... A magyar Wikipédia egy nagyon jól szervezett és kontrollált wikipédia, tapasztalatból látom, hogy más nyelvű wikipédiák mennyire nem reagálnak egy-egy friss változtatásra. - Norbert
thread_title: Maximalizmus

message: Itt nézem, hogy az Ecserről szóló szócikk 100 interwikivel rendelkezik. A legtöbb interwikit tartalmazó településről szóló szócikkek, amik benne vannak a TOP20-ban (2013. január 27-i adat): a lengyelországi Kurów (229 interwiki) és a brazíliai Curitiba (242 interwiki). Eléggé érdekes adatok. Budapestről például 161 Wikipédiában írnak, szóval simán lekörözi Ecsert a főváros. Amúgy furcsállom, hogy csak 100 Wikipédiában írnak erről a falucskáról, többet érdemelne.  Szerintetek? – Vuk vita 2013. január 27., 13:54 (CET)
thread_title:  Legtöbb interwikit tartalmazó lapok